text: কাতারের প্রস্তাবে না বলে দিল বাংলাদেশ
  বুধবার ১৩ই জানুয়ারী ২০২১ রাত ১০:৫৮:৩৪
  কাতারের প্রস্তাবে এবার রাজি হলো না বাংলাদেশ। বিশ্বকাপ বাছাইপর্বের আফগানিস্তান-ওমান এবং ভারতের বিপক্ষে বাংলাদেশের হোম ম্যাচগুলো আয়োজনের জন্য প্রস্তাব দিয়েছিল মধ্যপ্রাচ্যের দেশটি। কোভিডের কারণে, আলাদা আলাদা দেশে ভ্রমণ জটিলতা কাটাতে একটি নির্দিষ্ট ভেন্যুর প্রস্তাব দেয় তারা। তবে, হোম গ্রাউন্ডের সুবিধা ছাড়তে এবার আর কাতারের প্রস্তাবে সম্মত হয়নি বাংলাদেশ।
  নির্ধারিত সূচি অনুযায়ী সিলেট স্টেডিয়ামেই ম্যাচ খেলতে আগ্রহী বাফুফে।
  কোভিড বিরতি কাটিয়ে নেপালের বিপক্ষে ম্যাচ দিয়ে আন্তর্জাতিক সার্কিটে পা রাখে বাংলাদেশ ফুটবল দল। এরপরই বিশ্বকাপের বাছাইয়ে, নিজেদের হোম ম্যাচ খেলতে চলে যায় কাতার। মধ্যপ্রাচ্যের দেশটির আমন্ত্রণে, নিজেদের হোম গ্রাউন্ডের সুবিধা ত্যাগ করে বাংলাদেশ ফুটবল ফেডারেশন। কিন্তু, কাতারের আয়োজন নিয়ে সন্তুষ্ট হতে পারেনি বাফুফে।